

**จดหมายข่าว**

**กองคลัง งานพัฒนาและจัดเก็บรายได้ องค์การบริหารส่วนตำบลบงเหนือ**

**อำเภอสว่างแดนดิน จังหวัดสกลนคร**

**ประจำปีงบประมาณ 2560 www. Bongnuea.go.th**

 ***ความรู้เกี่ยวกับภาษี***

***ภาษีโรงเรือนและที่ดิน***

ภาษีที่จัดเก็บจากโรงเรือนหรือสิ่งปลูกสร้างอย่างอื่นๆ กับที่ดินซึ่งใช้ต่อเนื่องกับโรงเรือนหรือสิ่งปลูกสร้างนั้น

**ผู้มีหน้าที่ชำระภาษี** หมายถึง เจ้าของทรัพย์สินอันได้แก่โรงเรือนหรือสิ่งปลูกสร้างอย่างอื่นๆ และที่ดิน เป็นเจ้าของเดียวกันเจ้าของทรัพย์นั้นก็เป็นผู้มีหน้าที่เสียภาษี

**การยื่นแบบแสดงรายการชำระภาษี** เจ้าของทรัพย์สินมีหน้าที่ยื่นแบบพิมพ์แจ้งรายการทรัพย์สิน

(แบบ ภ.ร.ด.2) ต่อพนักงานเจ้าหน้าที่ในท้องที่ภายในเดือนกุมภาพันธ์ของทุกปี และต้องชำระภายใน 30 วัน นับจากวันที่ได้รับแจ้งการประเมิน (ภ.ร.ด.8)

***ภาษีป้าย***

**ป้าย** หมายความว่า ป้ายแสดงชื่อ ยี่ห้อ หรือเครื่องหมายที่ใช้ในการประกอบการค้า หรือประกอบกิจการเพื่อหารายได้หรือโฆษณาการค้าหรือกิจการอื่น เพื่อหารายได้ ไม่ว่าจะได้แสดงหรือโฆษณาไว้ที่วัตถุใดๆ ด้วยอักษรภาพ หรือเครื่องหมายที่เขียน แกะสลัก จารึก หรือทำให้ปรากฏด้วยวิธีอื่น

**การยื่นแบบแสดงรายการภาษีป้าย** เจ้าของป้ายซึ่งต้องเสียภาษีป้าย ยื่นแบบแสดงรายการภาษีป้ายตามแบบ

(ภ.ป.1) เพื่อชำระภาษีตั้งแต่เดือนมกราคม ถึง เดือนมีนาคมของทุกปี และชำระภายใน 15 วัน นับแต่วันที่ได้รับแจ้งการประเมิน

***ภาษีบำรุงท้องที่***

**ที่ดิน**  หมายความว่า พื้นที่ดิน และหมายความรวมถึงพื้นที่ที่เป็นภูเขา หรือที่มีน้ำด้วย

**เจ้าของที่ดิน** หมายความว่า บุคคลหรือคณะบุคคลไม่ว่าจะเป็นบุคคลธรรมดาหรือนิติบุคคล ซึ่งมีกรรมสิทธิ์ในที่ดิน หรือครอบครองอยู่ในที่ดินไม่เป็นกรรมสิทธิ์ของตน

**การยื่นแบบแสดงรายการที่ดินและการสำรวจ** เจ้าของที่ดินซึ่งมีหน้าที่เสียภาษีบำรุงท้องที่ยื่นแบบแสดงรายการที่ดิน (ภ.บ.ท.5) ให้ยื่นต่อเจ้าพนักงานประเมิน (ประเมินทุกๆ 4 ปี ) และชำระภาษีตั้งแต่มกราคม ถึงเดือนเมษายนของทุกปี



 ***กำหนดการยื่นแบบแสดงรายการและการชำระภาษี***

 ***ประจำปีงบประมาณ 2560 องค์การบริหารส่วนตำบลบงเหนือ***

1. ***ภาษีโรงเรือนและที่ดิน***
* ยื่นแบบแสดงรายการเพื่อชำระภาษี (ภ.ร.ด.2) ตั้งแต่เดือนมกราคม ถึง เดือนกุมภาพันธ์ ของทุกปี
* ชำระภาษีภายใน 30 วันนับจากวันที่ได้รับแจ้งการประเมิน (ภ.ร.ด.8)
1. ***ภาษีบำรุงท้องที่***
* ยื่นแบบแสดงรายการที่ดินภายในเดือนมกราคมของปีแรกที่มีการตีราคาปานกลางที่ดิน
* ชำระภาษีภายในเดือนมกราคม ถึง เดือนเมษายนของทุกปี
1. ***ภาษีป้าย***
* ยื่นแบบแสดงรายการ (ภ.ป.1) เพื่อชำระภาษีตั้งแต่เดือนมกราคม ถึง เดือนมีนาคม ของทุกปี
* ชำระภาษีภายใน 15 วัน นับแต่วันที่ได้รับแจ้งการประเมิน

***เงินภาษีของท่านมีค่า ช่วยพัฒนาท้องถิ่น***

 ***โดยสามารถยื่นแบบแสดงรายการและชำระภาษี***

 ***ณ กองคลัง องค์การบริหารส่วนตำบลบงเหนือ***

 ***ในวันและเวลาราชการ โทร.042-704955***

 